stanford-oval/wikipedia huggingface dataset:
Puupponen

Puupponen on muun muassa seuraavien suomalaisten henkilöiden sukunimi:
Antti Puupponen (1873–1934), filosofian maisteri ja rehtori
Esko Puupponen (1919–2002), hortonomi, ylipuutarhuri ja puutarha-alan kirjoja julkaissut tietokirjailija
Simo Puupponen, nimimerkki Aapeli (1915–1967), kirjailija ja toimittaja
Tuovi Puupponen, ent. Virtanen, nimimerkki Mura (1920–1999), toimittaja ja televisiokäsikirjoittaja
Ville Puupponen, poliisi Leena Lehtolaisen Maria Kallio -kirjoissa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Prästgatan

Katunäkymää vuonna 2014.
Prästgatan on Tukholman vanhassakaupungissa sijaitseva katu, joka ulottuu Storkyrkobrinkeniltä Österlånggatanille.
Prästgatanin läntistä laitaa kulki Tukholman ensimmäinen kaupunginmuuri. Vanhin maininta kadun nimestä on vuodelta 1586, ja se viittaa moniin kadun varrella asuneihin pappeihin.
Kuvia

Riimukivi U 53 Prästgatanin ja Kåkbrinkenin risteyksessä.
Prästgatan 78: muistolaatta Carl Larssonin synnyinkodin seinässä.
Aiheesta muualla

Kuvia tai muita tiedostoja aiheesta Prästgatan Wikimedia Commonsissa
Pikaluistelu talviolympialaisissa 2022

Pikaluistelussa kilpailtiin Pekingin 2022 talviolympialaisissa 5.–19. helmikuuta National Speed Skating Ovalissa.
Kilpailutapahtumia oli 14, joista seitsemän oli miehille ja seitsemän naisille.
Aikataulu

Lihavoidut tapahtumat ovat loppukilpailuja.
| Päiväys | Aika | Laji |
| --- | --- | --- |
| 5. helmikuuta | 16.30–18.05 | Naisten 3 000 m |
| 6. helmikuuta | 16.30–18.25 | Miesten 5 000 m |
| 7. helmikuuta | 16.30–18.05 | Naisten 1 500 m |
| 8. helmikuuta | 18.30–20.00 | Miesten 1 500 m |
| 10. helmikuuta | 20.00–21.30 | Naisten 5 000 m |
| 11. helmikuuta | 16.00–18.05 | Miesten 10 000 m |
| 12. helmikuuta | 16.00–17.45 | Naisten joukkuetakaa-ajo – puolivälierät |
| 12. helmikuuta | 16.00–17.45 | Miesten 500 m |
| 13. helmikuuta | 21.00–22.50 | Miesten joukkuetakaa-ajo – puolivälierät |
| 13. helmikuuta | 21.00–22.50 | Naisten 500 m |
| 15. helmikuuta | 14.30–17.15 | Miesten joukkuetakaa-ajo – finaalit |
| 15. helmikuuta | 14.30–17.15 | Naisten joukkuetakaa-ajo – finaalit |
| 17. helmikuuta | 16.30–17.55 | Naisten 1 000 m |
| 18. helmikuuta | 16.30–17.50 | Miesten 1 000 m |
| 19. helmikuuta | 15.00–17.35 | Miesten yhteislähtö |
| 19. helmikuuta | 15.00–17.35 | Naisten yhteislähtö |
Mitalitaulukko

|  Pikaluistelu talviolympialaisissa 2022 – Mitalitaulukko > Sijoitus |  Pikaluistelu talviolympialaisissa 2022 – Mitalitaulukko > Maa |  Pikaluistelu talviolympialaisissa 2022 – Mitalitaulukko > Kulta |  Pikaluistelu talviolympialaisissa 2022 – Mitalitaulukko > Hopea |  Pikaluistelu talviolympialaisissa 2022 – Mitalitaulukko > Pronssi |  Pikaluistelu talviolympialaisissa 2022 – Mitalitaulukko > Yhteensä |
| --- | --- | --- | --- | --- | --- |
| 1 |  Alankomaat | 6 | 4 | 2 | 12 |
| 2 |  Ruotsi | 2 | 0 | 0 | 2 |
| 3 |  Japani | 1 | 3 | 1 | 5 |
| 3 |  Kanada | 1 | 3 | 1 | 5 |
| 5 |  Norja | 1 | 0 | 2 | 3 |
| 5 |  Yhdysvallat | 1 | 0 | 2 | 3 |
| 7 |  Belgia | 1 | 0 | 0 | 1 |
| 7 |  Kiina | 1 | 0 | 0 | 1 |
| 9 |  Etelä-Korea | 0 | 2 | 2 | 4 |
| 10 |  Italia | 0 | 1 | 2 | 3 |
| 11 |  Venäjän olympiakomitea | 0 | 1 | 1 | 2 |
| 12 |  Tšekki | 0 | 0 | 1 | 1 |
|  | Yhteensä | 14 | 14 | 14 | 42 |
Tulokset > Miesten kilpailut

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 500 metriä tiedot |  Gao Tingyu Kiina (CHN) | 34,32 OE |  Cha Min-kyu Etelä-Korea (KOR) | 34,39 |  Wataru Morishige Japani (JPN) | 34,49 |
| 1 000 metriä tiedot |  Thomas Krol Alankomaat (NED) | 1.07,92 |  Laurent Dubreuil Kanada (CAN) | 1.08,32 |  Håvard Holmefjord Lorentzen Norja (NOR) | 1.08,48 |
| 1 500 metriä tiedot |  Kjeld Nuis Alankomaat (NED) | 1.43,21 OE |  Thomas Krol Alankomaat (NED) | 1.43,55 |  Kim Min-seok Etelä-Korea (KOR) | 1.44,24 |
| 5 000 metriä tiedot |  Nils van der Poel Ruotsi (SWE) | 6.08,84 OE |  Patrick Roest Alankomaat (NED) | 6.09,31 |  Hallgeir Engebråten Norja (NOR) | 6.09,88 |
| 10 000 metriä tiedot |  Nils van der Poel Ruotsi (SWE) | 12.30,74 ME |  Patrick Roest Alankomaat (NED) | 12.44,59 |  Davide Ghiotto Italia (ITA) | 12.45,98 |
| Yhteislähtö tiedot |  Bart Swings Belgia (BEL) | 63 |  Chung Jae-won Etelä-Korea (KOR) | 40 |  Lee Seung-hoon Etelä-Korea (KOR) | 20 |
| Joukkuetakaa-ajo tiedot |  Norja (NOR) Hallgeir Engebråten Peder Kongshaug Sverre Lunde Pedersen | 3.38,08 |  Venäjän olympiakomitea (ROC2) Daniil Aldoškin Sergei Trofimov Ruslan Zaharov | 3.40,46 |  Yhdysvallat (USA) Casey Dawson Emery Lehman Joey Mantia Ethan Cepuran | 3.38,81 |
Tulokset > Naisten kilpailut

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 500 metriä tiedot |  Erin Jackson Yhdysvallat (USA) | 37,04 |  Miho Takagi Japani (JPN) | 37,12 |  Angelina Golikova Venäjän olympiakomitea (ROC2) | 37,21 |
| 1 000 metriä tiedot |  Miho Takagi Japani (JPN) | 1.13,19 OE |  Jutta Leerdam Alankomaat (NED) | 1.13,83 |  Brittany Bowe Yhdysvallat (USA) | 1.14,61 |
| 1 500 metriä tiedot |  Ireen Wüst Alankomaat (NED) | 1.53,28 OE |  Miho Takagi Japani (JPN) | 1.53,72 |  Antoinette de Jong Alankomaat (NED) | 1.54,82 |
| 3 000 metriä tiedot |  Irene Schouten Alankomaat (NED) | 3.56,93 OE |  Francesca Lollobrigida Italia (ITA) | 3.58,06 |  Isabelle Weidemann Kanada (CAN) | 3.58,64 |
| 5 000 metriä tiedot |  Irene Schouten Alankomaat (NED) | 6.43,51 OE |  Isabelle Weidemann Kanada (CAN) | 6.48,18 |  Martina Sáblíková Tšekki (CZE) | 6.50,09 |
| Yhteislähtö tiedot |  Irene Schouten Alankomaat (NED) | 60 |  Ivanie Blondin Kanada (CAN) | 40 |  Francesca Lollobrigida Italia (ITA) | 20 |
| Joukkuetakaa-ajo tiedot |  Kanada (CAN) Ivanie Blondin Valérie Maltais Isabelle Weidemann | 2.53,44 OE |  Japani (JPN) Ayano Sato Miho Takagi Nana Takagi | 3.04,47 |  Alankomaat (NED) Marijke Groenewoud Irene Schouten Ireen Wüst Antoinette de Jong | 2.56,86 |
1 2  Luistelijat, jotka eivät osallistuneet loppukilpailuun, mutta saivat mitalit.
Pitkänokkatikat

| Pitkänokkatikat |
| --- | --- |
 Tammiraitatikka (Melanerpes carolinus)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Pitkänokkatikat Melanerpes  Swainson, 1832
Katso myös
   Pitkänokkatikat Wikispeciesissä   Pitkänokkatikat Commonsissa 
Infobox OKNimi-testi OK: 
Pitkänokkatikat (Melanerpes) on tikkojen heimoon kuuluva lintusuku.
Pitkänokkatikkoihin (Melanerpes) kuuluvia lajeja

Guadeloupentikka (Melanerpes herminieri)
Hispaniolantikka (Melanerpes striatus)
Jamaikantikka (Melanerpes radiolatus)
Jukatanintikka (Melanerpes pygmaeus)
Kaktusraitatikka (Melanerpes uropygialis)
Keltakurkkutikka (Melanerpes flavifrons)
Keltaniskatikka (Melanerpes chrysauchen)
Keltasilmätikka (Melanerpes cruentatus)
Kuubanraitatikka (Melanerpes superciliaris)
Magdalenantikka (Melanerpes pulcher)
Meksikonraitatikka (Melanerpes hypopolius)
Mustakulmatikka (Melanerpes chrysogenys)
Pikkuraitatikka (Melanerpes rubricapillus)
Puertoricontikka (Melanerpes portoricensis)
Punapäätikka (Melanerpes erythrocephalus)
Raitatikka (Melanerpes aurifrons)
Sieppotikka (Melanerpes lewis)
Tammiraitatikka (Melanerpes carolinus)
Terhotikka (Melanerpes formicivorus)
Valko-otsatikka (Melanerpes cactorum)
Valkokulmatikka (Melanerpes pucherani)
Valkotikka (Melanerpes candidus)
Viitaraitatikka (Melanerpes hoffmannii)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Préveli

Prévelin ranta.
Prévelin ranta.
Préveli (kreik. Πρέβελη) on luontoalue ja ranta Kreetan saarella Kreikassa. Se sijaitsee saaren etelärannikolla eli Libyanmeren rannalla Ágios Vasíleioksen kunnassa Réthymnon alueyksikössä lähellä Asómatoksen kylää. Etäisyys Réthymnon kaupungista on noin 35 kilometriä.
Prévelissä on rotko, joka on Kourtaliótiksen rotkon eteläpäätä. Siinä virtaa Megalopótamos-joki. Prévelin alueella niiden pituus on noin 1–2 kilometriä. Prévelissä jokea kutsutaan joskus myös Prévelinjärveksi, sillä sen voi nähdä muodostavan loppupäässään noin 500 metriä pitkän järven. Joen varret ovat palmumetsää, jossa kasvaa kreetantaatelipuita (Phoenix theophrasti). Joki päättyy Libyanmereen Prévelin hiekkarannalle, jonka pituus on noin 200 metriä. Préveli on suosittu turistikohde ja yksi Kreetan etelärannikon tunnetuimpia rantoja. Luontoalueen lähellä sijaitsee Prévelin luostari.
Prévelin alue on Kourtaliótiksen rotkon ohella osa kahta Natura 2000 -aluetta, joista toinen on luonto- ja toinen lintudirektiivin mukainen. Prévelissä oli suuri metsäpalo vuonna 2010, mutta alueen kasvisto on toipunut palosta melko hyvin.
Aiheesta muualla

Kuvia tai muita tiedostoja aiheesta Préveli Wikimedia Commonsissa
Prästvike

| Prästvike |
| --- | --- |

Valtiot:  Viro
Maakunnat:  Läänemaa
Kunnat:  Vormsi
Koordinaatit:  58°59′32″N, 23°13′21″E
Vesistöalue ja valuma-alueen tietoja
Päävesistöalue:  Prestviike ojan valuma-alue
Laskuoja:  Prestviike oja
Järvinumero:  VEE2045600
Mittaustietoja
Pinnankorkeus:  1  m 
Rantaviiva:  3,843 km
Pinta-ala:  40,6  ha 
Keskisyvyys:  0,3 m
Suurin syvyys:  0,5 m
Valuma-alue:  11,4 km²
Saaria:  1
 fiPrästvike 
Prästvike (myös Prest vike, Kirikuviik; ruots. Prestviik) on Virossa Vormsin maalaiskunnassa Läänemaalla sijaitseva luonnollinen järvi.
Maantietoa

Järvi on Itämeren Väinämeressä sijaitsevan Vormsin saaren suurin järvi noin kilometrin verran saaren etelärannasta. Järven pinta-ala on 38 hehtaaria (ha) ja se on 1,0 kilometriä pitkä ja 500 metriä leveä. Järvellä on saaria vain yksi ja sen pinta-ala on 0,11 ha. Vedenpinnan korkeus on keskimäärin 1,0 metriä mpy. Siihen laskee kolme metsäojaa, joista yksi tuo Suurallikkaasta (Suuri lähde) purkautuvaa vettä järven pohjoispäähän. Sen laskuoja on Prestviigi oja, joka laskee 900 metrin pituisena Hullon lahteen. Järven valuma-alueen laajuus on 11,4 neliökilometriä.
Järvi on luodattu ja sen keskisyvyys on 0,3 metriä ja suurin syvyys 0,5 metriä. Järven laskennalliseksi tilavuudeksi voidaan määrittää 0,00011 [[Km³|kkuutiometriä]]  eli 0,11 miljoonaa kuutiometriä . Järven rantaviivan pituus on 3,8 kilometriä ja rannat ovat pääasiassa metsää. Hullon kylä sijaitsee järven itäpuolella.
Järven luokittelu ja ekologia

Järvi luokitellaan limnologisesti kasvillisuudeltaan rehevöityneeksi (vir. makrofüüdijärv tai suurtaimerikas järv, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Prosopis reptans

| Prosopis reptans |
| --- | --- |

Tieteellinen luokittelu
Domeeni:  Aitotumaiset Eucarya
Kunta:  Kasvit Plantae
Kaari:  Putkilokasvit Tracheophyta
Luokka:  Magnoliopsida
Lahko:  Fabales
Heimo:  Hernekasvit Fabaceae
Suku:  Meskitet Prosopis
Laji:  reptans
Kaksiosainen nimi
 Prosopis reptans  Benth. 
Synonyymit
 Strombocarpa reptans (Benth.) A.Gray   Prosopis abbreviata argentina Griseb. 
Muunnokset
 Prosopis reptans var. cinerascens (A.Gray) Burkart  Prosopis reptans var. reptans 
  [ Muokkaa Wikidatassa ] [ ohje ]  
Prosopis reptans on meskiteiden (Prosopis) sukuun ja hernekasvien (Fabaceae) heimoon kuuluva kasvilaji. Tieteellisen nimen sille antoi ensimmäisenä George Bentham. Sillä on kaksi muunnosta.
Muunnokset

Alla lajin kaksi tunnettua muunnosta:
Prosopis reptans var. cinerascens (A.Gray) Burkart
Prosopis reptans var. reptans
Kirjallisuutta

Burkart, A.: A monograph of the genus Prosopis (Leguminosae subfam. Mimosoideae) ​. Journal of the Arnold Arboretum 57(4):450–525, 1976.  (englanniksi)
Pewit

| Pewit Pekka Pohjola |
| --- | --- | --- |

Studioalbumin tiedot
 Äänitetty : 1997
 Studio : Finnvox Studios, Helsinki
 Julkaistu: 1997   (1998 japanilainen CD-painos)   (2011 2. CD-painos)   (2018 1. LP-painokset)
 Formaatti: CD-levy (PELPCD 8 / MICY-1041)   LP-levy (SRE 111)
 Tuottaja(t): Pekka Pohjola
 Tyylilaji: fuusiojazz, progressiivinen rock
 Kesto: 62.04
 Levy-yhtiö: Zen Master Records   Rockadillo Records   : Avalon   Svart Records (2018)
 Levymerkki: Pohjola Records   : Avalon   Svart Records (2018)
Muut kannet
   Albumin takakansi.
Pekka Pohjolan muut julkaisut
| Heavy Jazz – Live in Helsinki and Tokyo 1995 | Pewit 1997 | Views 2001 |
Pewit on Pekka Pohjolan yhdestoista studioalbumi, joka ilmestyi vuonna 1997.
Levyllä soittaa Pekka Pohjolan pitkäaikaisin yhtye, jossa olivat Pohjolan lisäksi mukana Markku Kanerva (kitara), Seppo Kantonen (koskettimet) ja Anssi Nykänen (rummut). Yhtye toimi 1992-2002, ja Pohjolan levytetyssä tuotannossa sillä on merkittävin rooli juuri Pewitillä. Levyllä soittaa myös monia muita keskeisiä suomalaisia muusikoita.
Levyn kappalemateriaali on melko vaihtelevaa. Kolme ensimmäistä kappaletta ovat ehkä levyn painavimmat sävellykset. Niiden jälkeen seuraavat mm. "Toy Rockin" rock'n'roll leikittelyä ja kirkkomusiikkivaikutteita ja aleatorisia kokeiluja sisältävä "Ordinary Music". Tässä kappaleessa muusikot saivat valita sattumanvaraisesti erilaisista musiikillisista vaihtoehdoista toisistaan tietämättä.
Pewit-levyä äänitettäessä tai miksattaessa ei käytetty ollenkaan kompressointia (Pohjola 2002).lähde tarkemmin? Tästä seuraa, että hiljaiset kohdat ovat todella hiljaisia ja toisaalta äänenvoimakkuudeltaan suuret tehot todella tuntuvat.
Turun Sanomien kriitikko Jarmo Wallenius kirjoittaa Pewit-levystä näin: ”Pekka Pohjola luottaa Pewitilläkin pitkiin sävelkaariin. Melodiat menevät eteenpäin pienin variaatioin hieman minimalistien ja ambientikkojen tyyliin. Pohjolan tavaramerkki on kuitenkin maisemallinen jylhyys. Musiikki ei nouse trendien hissistä tai usvaisesta kuulaudesta. Sen sijaan Pohjolassa tuulee. Aina.”
Albumi julkaistiin CD-levynä Pohjola Records -levymerkillä vuonna 1997. Albumi julkaistiin seuraavana vuonna 1998 Japanissa Avalonin toimesta. Vuonna 2018 Svart Recordsin toimesta julkaistiin ensimmäiset kaksi vinyylipainosta: 300 kappaleen rajoitetun painoksen tavallisilla, mustilla vinyylilevyillä ja 200 kappaleen rajoitetun painoksen keltaisilla vinyylilevyillä.
Kappaleet

Kaikki kappaleet säveltänyt ja sovittanut Pekka Pohjola.
Rita – 11.23
Melkein – 13.47
Pewit – 6.17
Suuri kallion ritari intro – 3.41 (The Great Knight of the Rock intro)
Suuri kallion ritari – 2.37 (The Great Knight of the Rock)
Toy Rock intro – 00.40
Toy Rock – 4.17
Ordinary Music – 19.20
Kokoonpano > Pekka Pohjolan yhtye

Seppo Kantonen - flyygeli, syntetisaattorit (Kurzweil K2000 (soolo kappaleessa "Melkein" (2), Roland MKD50 ja Roland MKS80 kappaleissa 1-3 ja 5-8 sekä Roland JV-2080 kappaleessa "Ordinary Music" (8)) ja harmonikka ("Pewit (3), Titano)
Markku Kanerva - akustinen kitara (1-3, Martin MC 28) ja sähkökitara (1-3 ja 5-8, Fender American Standard Stratocaster, soolo kappaleessa "Rita" (1))
Pekka Pohjola - sähköbasso  (1-3 ja 5-8, soolo kappaleessa "Melkein") ja kosketinsoittimet (kappaleessa "Suuri kallion ritari" (5))
Anssi Nykänen - rummut (1-3 ja 5-8) ja lyömäsoittimet (kappaleissa "Rita", "Toy Rock intro" (6) ja "Toy Rock" (7))
Kokoonpano > Vierailevat muusikot

Mongo Aaltonen - lyömäsoittimet ("Melkein" ja "Ordinary Music")
Pepa Päivinen - altto-, tenori -ja bassosaksofonit (bassosaksofonisoolo kappaleessa "Toy Rock")'
Heikki Keskinen - tenorisaksofoni ("Toy Rock")
Seppo "Paroni" Paakkunainen - tenorisaksofoni ("Toy Rock")
Jari Valo - viulut
Jukka Pohjola - viulut
Olli Kilpiö - alttoviulut
Teemu Kupiainen - alttoviulut
Timo Alanen – sellot
Matti Pohjola – sellot
Kokoonpano > Tuotanto

Pekka Pohjola - tuottaja (Zen Master Records / Rockadillo Records / Pohjola Records)
Jyrki "Speedy Saarinen - äänitys ja miksaus (Finnvox Studios, Helsinki, 1997)
Rita Hartwig - maalaukset
Kousuke Ohtake - ylimääräinen kansitaide
Nobu Matsubara - ylimääräinen kansitaide
Risto Vainio - layout
Pauli Saastamoinen - vuoden 2018 LP-painoksen masterointi (Finnvox, 2016)
Jari Nieminen - vuoden 2018 painoksen layout (Blind Design, 2017)
Petri Silas - vuoden 2018 painoksen sisäkannen tekstit
Aiheesta muualla

Pewit discogs.com -sivustolla
Práxedes Mateo Sagasta

| Práxedes Mateo Sagasta |
| --- | --- |

Espanjan pääministeri
 21. joulukuuta 1871–26. toukokuuta 1872  
Monarkki:  Amadeus I
Edeltäjä:  José Malcampo Monge
Seuraaja:  Francisco Serrano
 3. syyskuuta 1874–31. joulukuuta 1874  
Presidentti:  Francisco Serrano
Edeltäjä:  Juan de Zavala
Seuraaja:  Antonio Cánovas del Castillo
 8. helmikuuta 1881–13. lokakuuta 1883  
Monarkki:  Alfonso XII
Edeltäjä:  Antonio Cánovas del Castillo
Seuraaja:  José Posada Herrera
 27. marraskuuta 1885–5. heinäkuuta 1890  
Monarkki:  Alfonso XIII
Edeltäjä:  Antonio Cánovas del Castillo
Seuraaja:  Antonio Cánovas del Castillo
 11. joulukuuta 1892–23. maaliskuuta 1895  
Monarkki:  Alfonso XIII
Edeltäjä:  Antonio Cánovas del Castillo
Seuraaja:  Antonio Cánovas del Castillo
 4. lokakuuta 1897–4. maaliskuuta 1899  
Monarkki:  Alfonso XIII
Edeltäjä:  Marcelo Azcárraga
Seuraaja:  Francisco Silvela
 6. maaliskuuta 1901–6. joulukuuta 1902  
Monarkki:  Alfonso XIII
Edeltäjä:  Marcelo Azcárraga
Seuraaja:  Francisco Silvela
Henkilötiedot
Syntynyt: 21. heinäkuuta 1825 Torrecilla en Cameros, Espanja
Kuollut: 5. tammikuuta 1903 (77 vuotta) Madrid, Espanja
Tiedot
Puolue:  Liberaalinen puolue
 Nimikirjoitus
Práxedes Mateo Sagasta, José Casado del Alisalin maalaama muotokuva vuodelta 1884.
Práxedes Mateo Sagasta (21. heinäkuuta 1825 Torrecilla en Cameros – 5. tammikuuta 1903 Madrid) oli espanjalainen valtiomies, joka toimi Espanjan pääministerinä seitsemän kertaa vuosina 1871–1872, 1874, 1881–1883, 1885–1890, 1892–1895, 1897–1899 ja 1901–1902. Hän johti Espanjan Liberaalipuoluetta vuodesta 1880 kuolemaansa asti.
Elämäkerta

Sagasta oli koulutukseltaan ja alkuperäiseltä ammatiltaan insinööri. Hänet valittiin parlamenttiin eli cortesiin ensi kerran vuonna 1854 Zamoran edustajana ja hän liittyi siellä edistyksellisiin. Hän vastusti kuningatar Isabella II:n toisen hallintoa ja joutui pakenemaan lyhyeksi ajaksi Ranskaan osallistuttuaan kapinaan heinäkuussa 1856. Palattuaan Espanjaan Sagasta toimi Madridin insinöörikoulun professorina ja edistyksellisen puolueen lehden La Iberian toimittajana. Osallistuttuaan kesäkuussa 1866 uuteen kapinaan hän joutui pakenemaan toistamiseen Ranskaan ja pääsi palaamaan vasta Espanjassa syyskuussa 1868 tapahtuneen vallankumouksen jälkeen. Sagasta liittyi nyt uuteen väliaikaiseen hallitukseen. Hän toimi ensimmäisen kerran pääministerinä kuningas Amadeus I:n nimittämässä vapaamielisessä hallituksessa keväällä 1872. Lyhytikäisen tasavallan kukistamisen jälkeen Sagasta toimi vuoden 1874 aikana ensin ulko- ja sitten sisäministerinä sekä elokuusta joulukuuhun uudelleen pääministerinä. Hän joutui väistymään, kun sotilasvallankaappaus nosti Alfonso XII:n kuninkaaksi.
Bourbonin hallitsijasuvun valtaanpaluun jälkeen uusi hallitus peruutti monia vallankumousvuosien uudistuksia. Sagastan johdolla perustettiin vuonna 1880 uusi Liberaalinen puolue, joka tuki Bourbonien valtaa ja jota Sagasta siitä alkaen johti. Seuraavat kaksi vuosikymmentä hän ja konservatiivijohtaja Antonio Cánovas del Castillo pääasiassa vuorottelivat pääministereinä. Sagasta toimi kolmannen kerran pääministerinä helmikuusta 1881 vuoteen 1883 ja siirtyi sen jälkeen edustajainkamarin puhemieheksi. Alfonso XII:n kuoltua marraskuussa 1885 Sagasta teki pääministeri Cánovas del Castillon kanssa niin sanotun Pardon sopimuksen, jonka mukaan liberaalit tukisivat uudeksi kuninkaaksi tullutta alaikäistä Alfonso XIII:tta ja tämän sijaishallitsijaa Maria Kristiinaa, ja vastineeksi liberaalit ja konservatiivit jakaisivat vallan ja Cánovas del Castillo luovuttaisi pääministerin tehtävän Sagastalle. Tästä seurasi Sagastan neljäs ja pisin pääministerikausi, joka jatkui heinäkuuhun 1890. Tänä aikana Sagastan hallitus kukisti useita sotilaskapinoita ja ajoi läpi liberaaleja reformeja. Sagastan viides pääministerikausi kesti joulukuusta 1892 maaliskuuhun 1895.
Kuudennen kerran Sagasta tuli pääministeriksi lokakuussa 1897, kun Cánovas del Castillo oli pari kuukautta aiemmin kuollut anarkistin murhaamana. Tuolla hetkellä Espanjan merentakaisista siirtomaista sekä Filippiineillä että Kuubassa oli käynnissä separatistinen kapina, joihin Yhdysvallat näytti olevan halukas sekaantumaan. Sagasta yritti ehkäistä sodan puhkeamisen ehdottamalla Kuuballe itsehallintoa, mutta aloite tuli liian myöhään. Espanjan–Yhdysvaltain sota puhkesi huhtikuussa 1898 ja päättyi pian Yhdysvaltain täydelliseen voittoon. Joulukuussa 1898 solmittu Pariisin rauhansopimus merkitsi Espanjalle Kuuban, Filippiinien ja Puerto Ricon menettämistä. Sagasta joutui eroamaan pääministerin tehtävistä, mutta palasi johtamaan vielä seitsemättä hallitusta maaliskuusta 1901 joulukuuhun 1902.
Aiheesta muualla

Kuvia tai muita tiedostoja aiheesta Práxedes Mateo Sagasta Wikimedia Commonsissa
Prévelin luostari

| Prévelin luostari Μονή Πρέβελη |
| --- | --- |
 Taempi Prévelin luostari.
Sijainti:  Ágios Vasíleios, Réthymno, Kreeta, Kreikka
Koordinaatit:  35°09′27″N, 24°27′22″E
Kirkkokunta:  ortodoksinen kirkko
Perustettu:  900–1000-luku, 1500-luku
Asukkaita:  2
Verkkosivut:  www.preveli.org
Lisää rakennusartikkeleitaArkkitehtuurin teemasivulla
Prévelin luostari (kreik. Μονή Πρέβελη, Moní Préveli) on ortodoksinen luostari Kreetan saarella Kreikassa. Se sijaitsee saaren eteläosassa Ágios Vasíleioksen kunnassa lähellä Prévelin luontoaluetta ja Giannioún kylää, noin 37 kilometriä etelään Réthymnosta.
Alempi Prévelin luostari.
Prévelin luostari koostuu oikeastaan kahdesta erillisestä luostarista, jotka ovat Giannioún eteläpuolella lähempänä merenrantaa sijaitseva Taempi (tai Ylempi) Prévelin luostari (Píso Moní Préveli), joka on omistettu Johannes Teologille, sekä kylän itäpuolella sijaitseva Alempi Prévelin luostari (Káto Moní Préveli), joka on omistettu Johannes Kastajalle. Luostarien etäisyys toisistaan on noin 1,7 kilometriä. Taempi luostari on rakennettu Prévelin rotkoa reunustaville kallioille.
Alempi luostari on perustettu 900-luvulla tai 1000-luvun alussa ja taempi luostari 1500-luvulla. Osmanit tuhosivat alemman luostarin vallattuaan Kreetan vuonna 1649. Myöhemmin se rakennettiin uudestaan. Luostarin nimen kerrotaan tulevan Prévelin suvusta, joka edesauttoi jälleenrakennusta 1700-luvulla. Luostari oli merkittävässä osassa kreetalaisten kansannousussa turkkilaisia vastaan. Se toimi osmanivallan aikana myös merkittävänä kreikkalaisen kulttuurin ja koulutuksen keskuksena. Osmanit tuhosivat alemman luostarin uudestaan vuonna 1867, mutta taempi luostari säästyi. Kreetan taistelun aikana luostari tarjosi apuaan liittoutuneille ja toimi liittoutuneiden joukkojen piilopaikkana näiden paetessa saarelta.
Nykyisin ainoastaan taempi luostari on asuttu ja siellä oli vuonna 2011 kaksi asukasta. Hallinnoltaan luostari on stauropegiaalinen. Luostarissa on museo, jossa on suuri määrä ikoneita 1500–1900-luvuilta sekä muuta kirkollista esineistöä.
Aiheesta muualla

Kuvia tai muita tiedostoja aiheesta Prévelin luostari Wikimedia Commonsissa
Μονή Πρέβελη – Preveli Monastery. Luostarin verkkosivut. (kreikaksi) (englanniksi)
Kankaanpään kihlakunta

Kankaanpään kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Honkajoki, Jämijärvi, Kankaanpää, Karvia, Merikarvia ja Siikainen. Kihlakunta sijaitsi aluksi Turun ja Porin läänissä ja vuoden 1997 lääniuudistuksen jälkeen Länsi-Suomen läänissä.
Puolan salibandymaajoukkue

Puolan salibandymaajoukkue on salibandymaajoukkue, joka edustaa Puolaa Kansainvälisen salibandyliiton alaisissa maaotteluissa. Puola on IFF:n maailmanrankingissa sijalla 14. Puolan salibandyliitto on perustettu vuonna 1995 ja se liittyi IFF:n jäseneksi vuonna 1999.
MM-kilpailut

2000–2002 – B-sarja
2004 – Ei mukana
2006 – C-sarja
2008 – B-sarja
2010 – 9.
2012 – 11.
2014 – Ei selviytynyt
2016 – 13.
2018 - 13.
2020 - 11.